ΓΡΑΠΤΗ ΕΡΩΤΗΣΗ E-1958/03

υποβολή: Paulo Casaca (PSE) προς την Επιτροπή

(13 Ιουνίου 2003)

Θέμα: Στοιχεία σχετικά με τις πληρωμές του τμήματος Εγγυήσεων του ΕΓΤΠΕ

Ο βουλευτής Antnio Campos, με τηνπ' αριθ. P-3775/02(1) ερώτηση που απηύθυνε στην Επιτροπή, ζητούσε να πληροφορηθεί το ύψος των ετησίων δαπανών του ΕΓΤΠΕ-Τμήμα Εγγυήσεων καθώς και τους 100 κυριότερους αποδέκτες στο κάθε κράτος μέλος. Η απάντηση της Επιτροπής, ωστόσο, αναφερόταν μόνο στις άμεσες ενισχύσεις οι οποίες δεν αντιστοιχούν παρά στο 60 % μόλις του συνόλου των δαπανών του ΕΓΤΠΕ-Τμήμα Εγγυήσεων.

Δεν διαθέτει η Ευρωπαϊκή Επιτροπή τα απαραίτητα στοιχεία για να απαντήσει στην ερώτηση του βουλευτή Antnio Campos σ' ό,τι αφορά το σύνολο των κονδυλίων του ΕΓΤΠΕ-Τμήμα Εγγυήσεων μέσω του συστήματος CATS;

Ποιό το ύψος των ετήσιων δαπανών του ΕΓΤΠΕ-Τμήμα Εγγυήσεων και οι 100 κυριότεροι αποδέκτες σε κάθε κράτος μέλος, συμπεριλαμβανομένων και των άλλων δαπανών, εκτός από τις άμεσες ενισχύσεις·

(1) ΕΕ C 192 E της 14.8.2003, σελ. 138.

Απάντηση του κ. Fischler εξ ονόματος της Επιτροπής

(16 Ιουλίου 2003)

Δύο πίνακες οι οποίες διαβιβάζονται κατευθείαν στο Αξιότιμο Μέλος του Κοινοβουλίου και στη Γραμματεία του Κοινοβουλίου δείχνουν για 14 κράτη μέλη(1) τα συνολικά ποσά και τα ποσοστά τα οποία εισπράττονται από τους 100 σημαντικότερους αποδέκτες άμεσης ενίσχυσης (υπό την έννοια του κανονισμού (ΕΚ) αριθ. 1259/1999(2)) και λοιπών ενισχύσεων που καταβάλλονται στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ)(3).

Για τον πίνακα που αφορά τιςπόλοιπες πληρωμές στο πλαίσιο του ΕΓΤΠΕ-Εγγυήσεις έχει βασική σημασία να αναπτυχθούν τα ακόλουθα σημεία, μεταξύ άλλων προκειμένου να εξηγηθεί γιατί σχετικά μεγάλο μέρος αυτών των πληρωμών ενισχύσεων καταβάλλονται σε περιορισμένο πλήθος αποδεκτών.

Οι αποδέκτες της κοινοτικής ενίσχυσης για κάποια μέσα αγοράς όπως εξαγωγικές επιστροφές, δημόσια αποθεματοποίηση ή άλλα μέτρα αγοράς είναι συνήθως εταιρείες ή νομικά πρόσωπα. Όμως ο σκοπός των μέτρων αυτών είναι η εξισορρόπηση των γεωργικών αγορών και η διατήρηση λογικού επιπέδου τιμών και με τον τρόπο αυτό η διασφάλιση εύλογου εισοδήματος για τους κατόχους εκμεταλλεύσεων. Κατόπιν τούτου, οι κάτοχοι εκμεταλλεύσεων είναι, φυσικά, οι τελικοί δικαιούχοι των εν λόγω συστημάτων στήριξης ακόμη και αν δεν εισπράττονται από αυτούς άμεσες πληρωμές ενίσχυσης.

Για ορισμένες οργανώσεις κοινής αγοράς όπως για οπωροκηπευτικά, μπανάνες ή καπνό, η διαχείριση πραγματοποιείται έτσι ώστε οι πληρωμές συνήθως πραγματοποιούνται σε οργανώσεις παραγωγών. Κάποιες από αυτές τις οργανώσεις παραγωγών περιλαμβάνουν αρκετές εκατοντάδες μέλη, οπότε τα οικεία ποσά είναι σημαντικά. Οι οργανώσεις παραγωγών λαμβάνουν τις πληρωμές προκειμένου να τις μεταβιβάσουν στους τελικούς δικαιούχους. Πάντως οι συναλλαγές αυτές δεν περιλαμβάνονται στη βάση δεδομένων CATS.

Η κοινή οργάνωση αγοράς για τη ζάχαρη προβλέπει μηχανισμούς στήριξης που δεν εμπλέκουν κατευθείαν τους κατόχους εκμεταλλεύσεων. Τα εν λόγω μέτρα είναι επιστροφές στις εξαγωγές, επιστροφές στην παραγωγή χορηγούμενες για τη χρήση ορισμένων επιλέξιμων προϊόντων από τη χημική βιομηχανία ή ενισχύσεις εμπορικής προώθησης για ζάχαρη που έχει παραχθεί και ενισχύσεις ραφιναρίσματος για το ραφινάρισμα ορισμένων ακατέργαστων σακχάρων προς λευκή ζάχαρη. Και στην περίπτωση αυτή οι τελικοί δικαιούχοι των εν λόγω συστημάτων ενίσχυσης είναι οι κάτοχοι εκμεταλλεύσεων, ακόμη και αν δεν εισπράττουν οι ίδιοι κατευθείαν τις πληρωμές για ενισχύσεις.

Ορισμένα μέσα αγοράς προβλέπουν ότι οι πληρωμές ενισχύσεων πραγματοποιούνται σε μεταποιητές των σχετικών αγαθών ευρείας κατανάλωσης, όπως αποξηραμένων ζωοτροφών ή βαμβακιού. Σαφώς οι κάτοχοι εκμεταλλεύσεων είναι οι τελικοί δικαιούχοι των εν λόγω συστημάτων ενίσχυσης ακόμη και αν δεν εισπράττουν οι ίδιοι τις άμεσες ενισχύσεις.

Ο πίνακας δεν περιλαμβάνει αρνητικά ποσά που έχουν προκληθεί λόγω κυρώσεων, ανακτήσεων και προστίμων.

Ο πίνακας δεν περιλαμβάνει τις πληρωμές που έχουν πραγματοποιηθεί για ενίσχυση αγροτικής ανάπτυξης στο πλαίσιο του EAGGF-τμήμα εγγυήσεων. Η φύση των εν λόγω πληρωμών ενίσχυσης δεν παρέχει δυνατότητα να περιλαμβάνονται στη βάση δεδομένων CATS πλήρη δεδομένα για όλες τις πληρωμές που πραγματοποιούνται σε τελικούς δικαιούχους στο πλαίσιο του καθεστώτος αυτού.

Ως τελικό σημείοπογραμμίζεται ότι, λόγω μεταβολών πολιτικής που προτάθηκαν από την Επιτροπή, το μερίδιο των όχι άμεσων καθεστώτων ενίσχυσης σε σχέση με τα καθεστώτα άμεσης ενίσχυσης έχει ουσιαστικά μειωθεί και η τάση αυτή συνεχίζεται. Κατά τα τελευταία δέκα έτη η στήριξη μέσω άλλων πληρωμών ενισχύσεων ΕΓΤΠΕ-Εγγυήσεις μειώθηκε από 91 % του προϋπολογισμού μας σε 35 % περίπου το έτος 2001.

(1) Για την Ελλάδα δενπάρχουν επαρκή διαθέσιμα δεδομένα.

(2) Κανονισμός (ΕΚ) αριθ. 1259/1999 της 17ης Μαΐου 1999, περί καθορισμού κοινών κανόνων για καθεστώτα άμεσης στήριξης στο πλαίσιο της κοινής γεωργικής πολιτικής, ΕΕ L 160 της 26.6.1999.

(3) Τα αριθμητικά δεδομένα αφορούν το οικονομικό έτος 2003.